CELEX: 52018JC0027
Language: lv
Date: 2018-11-13
Title: Kopīgs priekšlikums PADOMES LĒMUMS par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, attiecībā uz ES un Izraēlas rīcības plāna pagarināšanu

EIROPAS KOMISIJA
            Briselē, 13.11.2018
            JOIN(2018) 27 final
            2018/0383(NLE)
            Kopīgs priekšlikums
            PADOMES LĒMUMS
            par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, attiecībā uz ES un Izraēlas rīcības plāna pagarināšanu
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Šis priekšlikums attiecas uz lēmumu, ar ko nosaka nostāju, kuru Eiropas Savienības vārdā ieņem ES un Izraēlas Asociācijas padomē, kas izveidota ar Eiropas un Vidusjūras valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, (“Eiropas un Vidusjūras reģiona valstu nolīgums”), attiecībā uz ieteikuma pieņemšanu par ES un Izraēlas rīcības plāna pagarināšanu.
            
            
               2.Priekšlikuma konteksts
            
            
               2.1.Eiropas un Vidusjūras reģiona valstu nolīgums 
            
            
               Eiropas un Vidusjūras reģiona valstu nolīgums tika parakstīts Briselē 1995. gada 20. novembrī un stājās spēkā 2000. gada 1. jūnijā. Tas veido ES un Izraēlas divpusējo attiecību juridisko pamatu. Nolīguma mērķis ir: 
            
            
               –nodrošināt piemērotu pamatu politiskajam dialogam, lai tādējādi ļautu attīstīt ciešas politiskas attiecības starp pusēm; 
            
            
               –palielināt tirdzniecību, inter alia, paplašinot preču un pakalpojumu tirdzniecību, veicinot tiesību veikt uzņēmējdarbību abpusēju liberalizāciju, turpmāku publiskā iepirkuma liberalizāciju, kapitāla brīvu apriti un sadarbības intensificēšanu zinātnē un tehnoloģijā, lai sekmētu ekonomisko attiecību saskaņotu attīstību starp Kopienu un Izraēlu un tādējādi veicinātu saimnieciskās darbības attīstību ES un Izraēlā, uzlabotu dzīves un nodarbinātības apstākļus un palielinātu produktivitāti un finanšu stabilitāti;
            
            
               –veicināt reģionālu sadarbību, lai nostiprinātu mierīgu līdzāspastāvēšanu un ekonomisko un politisko stabilitāti;
            
            
               –veicināt sadarbību citās jomās, kas ir abpusēji svarīgas.
            
            
               2.2.Asociācijas padome
            
            
               Asociācijas padomi, kas izveidota ar Eiropas un Vidusjūras reģiona valstu nolīgumu, veido Eiropas Savienības Padomes un Eiropas Komisijas locekļi, no vienas puses, un Izraēlas Valsts valdības locekļi, no otras puses. Tā tiekas ministru līmenī reizi gadā un, ja apstākļi to prasa, pēc priekšsēdētāja iniciatīvas un saskaņā ar tās reglamentā paredzētajiem nosacījumiem. Asociācijas padome pieņem lēmumus un ieteikumus, pusēm kopīgi vienojoties. Starpsesiju laikā tā var pieņemt lēmumus vai ieteikumus, izmantojot rakstisko procedūru, ja puses tam piekrīt, saskaņā ar reglamenta 10. pantu.
            
            
               2.3.Paredzētais Asociācijas padomes akts
            
            
               Asociācijas padomei jāpieņem ieteikums par ES un Izraēlas rīcības plāna (“paredzētais akts”) pagarināšanu. Saskaņā ar Asociācijas padomes reglamenta 10. pantu ieteikums tiks pieņemts, izmantojot rakstisko procedūru.
            
            
               Paredzētā akta mērķis ir pagarināt ES un Izraēlas rīcības plāna spēkā esības termiņu līdz 2020. gada beigām vai līdz partnerības prioritāšu pieņemšanai, lai nodrošinātu abu pušu sadarbības nepārtrauktību. 
            
            
               3.Nostāja, kas jāieņem Savienības vārdā
            
            
               Nostāja, kas Eiropas Savienībai jāpieņem Asociācijas padomē, kura izveidota ar Eiropas un Vidusjūras reģiona valstu nolīgumu, par ieteikuma pieņemšanu attiecībā uz ES un Izraēlas rīcības plāna pagarināšanu līdz 2020. gada beigām vai līdz partnerības prioritāšu pieņemšanai, ir balstīta uz šim lēmumam pievienotā ieteikuma tekstu. 
            
            
               Abas puses vairākkārt ir apstiprinājušas Eiropas Savienības un Izraēlas attiecību daudzveidību un dzīvotspēju, kā arī pilnīgu apņemšanos turpināt attīstību visās savstarpējo interešu jomās. 
            
            
               Tāpēc ES un Izraēlas rīcības plāna pagarināšana ir pušu interesēs.
            
         
         
            
            
               3.1.Procesuālais juridiskais pamats
            
            
               3.1.1.Principi
            
            
               Līguma par Eiropas Savienības darbību (LESD) 218. panta 9. punktā ir paredzēti lēmumi, kas nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  1
               .
            
            
               3.1.2.Piemērošana konkrētajā gadījumā
            
            
               Asociācijas padome ir struktūra, kas izveidota ar nolīgumu, proti, ar Eiropas un Vidusjūras reģiona valstu nolīgumu.
            
            
               Akts, ko Asociācijas padome tiek aicināta pieņemt, ir lēmums ar juridiskām sekām. 
            
            
               Paredzētajam aktam ir juridiskas sekas, jo tas pagarinās pašreizējo ES un Izraēlas rīcības plānu līdz 2020. gada beigām vai līdz partnerības prioritāšu pieņemšanai.
            
            
               Tādēļ ierosinātā lēmuma procesuālais juridiskais pamats ir LESD 218. panta 9. punkts.
            
            
               3.2.Materiālais juridiskais pamats
            
            
               3.2.1.Principi
            
            
               Saskaņā ar LESD 218. panta 9. punktu pieņemamā lēmuma materiālais juridiskais pamats galvenokārt ir atkarīgs no tā paredzētā akta mērķa un satura, attiecībā uz kuru ieņem nostāju Savienības vārdā. Ja paredzētajam aktam ir divi mērķi vai divi komponenti un viens ir atzīstams par galveno, bet otrs nav būtisks, tad lēmums, ko pieņem saskaņā ar LESD 218. panta 9. punktu, jābalsta uz viena materiālā juridiskā pamata, proti, tā, ko prasa galvenais vai dominējošais mērķis vai komponents.
            
            
               3.2.2.Piemērošana konkrētajā gadījumā
            
            
               Paredzētā akta galvenais mērķis un saturs ir saistīts ar sadarbību ar trešo valsti saistībā ar asociācijas nolīgumu un Eiropas kaimiņattiecību politiku.
            
            
               Tāpēc ierosinātā lēmuma materiālais juridiskais pamats ir LESD 217. pants.
            
            
            
               3.3.Secinājums
            
            
               Ierosinātā lēmuma juridiskajam pamatam vajadzētu būt LESD 217. pantam saistībā ar LESD 218. panta 9. punktu.
            
            
               4.Paredzētā akta publicēšana
            
         
         
            
               Ņemot vērā to, ka Asociācijas padomes akts grozīs ES un Izraēlas rīcības plāna termiņu, ir lietderīgi pēc akta pieņemšanas to publicēt Eiropas Savienības Oficiālajā Vēstnesī (saskaņā ar ES un Izraēlas Asociācijas padomes reglamentu) un Izraēlas Reshumot (Izraēlas oficiālais vēstnesis), ja Asociācijas padome tā nolems.
            
            
               2018/0383 (NLE)
            
            
               Kopīgs priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, attiecībā uz ES un Izraēlas rīcības plāna pagarināšanu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
            
            
               ņemot vērā Eiropas Komisijas un Savienības Augstās pārstāves ārlietās un drošības politikas jautājumos (“Augstā pārstāve”) priekšlikumu,
            
            
               tā kā:
            
            
               (1)Eiropas un Vidusjūras reģiona valstu nolīgums, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, (“nolīgums”), tika parakstīts 2000. gada 1. jūnijā.
            
            
               (2)Saskaņā ar nolīguma 69. pantu Asociācijas padome var pieņemt lēmumus un sniegt attiecīgus ieteikumus.
            
            
               (3)Asociācijas padomei jāpieņem ieteikums par ES un Izraēlas rīcības plāna pagarināšanu, izmantojot rakstisko procedūru.
            
            
               (4)Ir lietderīgi noteikt nostāju, kas Savienības vārdā ir jāieņem asociācijas nolīgumā, jo ieteikumam būs juridiskas sekas.
            
            
               (5)Rīcības plāna pagarināšana līdz 2020. gada beigām vai līdz partnerības prioritāšu pieņemšanai pusēm dos visas iespējas turpināt sadarbību nākamajā gadā, 
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas Eiropas Savienībai jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, pamatojas uz šim lēmumam pievienoto Asociācijas padomes ieteikuma projektu.
            
            
            
               2. pants
            
            
               Šis lēmums ir adresēts Komisijai un Augstajai pārstāvei.
            
         
         
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  
                        Tiesas 2014. gada 7. oktobra spriedums, Vācija pret Padomi, lieta C-399/12, ECLI:EU:C:2014:2258, 61.–64. punkts. 
               
            
      
    ---documentbreak--- 
      
         
               EIROPAS KOMISIJA
            Briselē, 13.11.2018
            JOIN(2018) 27 final
            Kopīgs priekšlikums
            PIELIKUMS
            dokumentam
            PADOMES LĒMUMS
            par nostāju, kas Eiropas Savienības vārdā jāieņem Asociācijas padomē, kura izveidota ar Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, attiecībā uz ES un Izraēlas rīcības plāna pagarināšanu
            
               
         
         
            
               PIELIKUMS
               
                  ES UN IZRAĒLAS ASOCIĀCIJAS PADOMES IETEIKUMS Nr. xxx, ar ko apstiprina ES un Izraēlas rīcības plāna pagarināšanu 
            
            
            
            
            
               ES UN IZRAĒLAS ASOCIĀCIJAS PADOME,
            
            
            
               ņemot vērā Eiropas un Vidusjūras reģiona valstu nolīgumu, ar ko izveido apvienību starp Eiropas Kopienu un tās dalībvalstīm, no vienas puses, un Izraēlas Valsti, no otras puses, (“Eiropas un Vidusjūras reģiona valstu nolīgums”),  
            
            
            
               tā kā:
            
            
            
               (1)Eiropas un Vidusjūras reģiona valstu nolīgums tika parakstīts Briselē 1995. gada 20. novembrī un stājās spēkā 2000. gada 1. jūnijā. 
            
            
               (2)Eiropas un Vidusjūras reģiona valstu nolīguma 69. pants pilnvaro Asociācijas padomi pieņemt lēmumus un sniegt atbilstošus ieteikumus.
            
            
               (3)Asociācijas padomes reglamenta 10. pantā ir paredzēta iespēja pieņemt lēmumus vai ieteikumus rakstiskā procedūrā starp sesijām, ja puses tam piekrīt.
            
            
               (4)ES un Izraēlas rīcības plāna pagarināšana līdz 2020. gada beigām vai līdz partnerības prioritāšu pieņemšanai pusēm dos iespējas turpināt sadarbību nākamajā gadā vai līdz laikam, kad būs pieņemtas partnerības prioritātes, 
            
            
            
               IESAKA.
            
            
            
               1. pants
            
            
               Izmantojot rakstisko procedūru, Asociācijas padome iesaka pagarināt ES un Izraēlas rīcības plānu līdz 2020. gada beigām vai līdz partnerības prioritāšu pieņemšanai. 
            
         
         
            
               [Vieta] [datums]
            
            
            
            
               ES un Izraēlas Asociācijas padomes vārdā — 
            
            
               priekšsēdētājs
            
            
            
               ***